הוועדה לביטחון לאומי, כנסת 25, פרוטוקול מספר 1, 2023-02-01 00:00

צביקה פוגל: אדוני יושב-ראש הכנסת, מכובדי השר לביטחון לאומי; חברי יושב-ראש ועדת הכנסת; מירי; לאה שמלווה אותי זמנית, לצערי, אבל היא הבטיחה לי שמי שיבוא יהיה באותה רמה; אדוני המזכיר, שעוזר לי בכל דבר; חבריי לוועדה וחברי הכנסת האחרים שנמצאים פה

צביקה פוגל:       אני אומר לכם שאני נרגש, אבל זה בערך מלווה אותי מהיום שנכנסתי לכאן

צביקה פוגל:  המשמעות של לקחת על עצמך אחריות היא לא דבר מובן מאליו

צביקה פוגל:  כשישבנו איתמר ואני והתלבטנו מה נכון שאעשה, הגענו למסקנה שהדבר הנכון ביותר הוא שאני אהיה יושב-ראש הוועדה לביטחון לאומי, למרות שאני, לכאורה או למעשה, צריך גם לפקח ולבקר את מעשיו

צביקה פוגל:  ברור לו עם מי הוא הולך להתמודד

צביקה פוגל:       אבל בסופו של דבר, באמת, כשאני מסתכל על רשימת השמות של החברים בוועדה, אני יודע איזה אתגר אדיר, מקצועי ואינטליגנטי מחכה לי

צביקה פוגל:  אני מאוד שמח לראות את חברי הוועדה שמלווים אותנו

צביקה פוגל:       ישבתי במהלך החודשיים האחרונים והסתכלתי בעיקר על אופיר, אבל גם עליך אדוני ובוודאי על איתמר כדי לראות איך הדברים מתנהלים

צביקה פוגל:  הסתכלתי לא מעט על הסרטים הקיימים כדי לראות איך מירב בן ארי ביצעה את התפקיד

צביקה פוגל:  אני חייב להצטרף פה לכל המחמאות אבל זאת הפעם האחרונה שאני מחמיא לך

מירב בן ארי: מובן

צביקה פוגל: אבל באמת שעשית פה עבודה נהדרת ויש מה לחכות ומה להמשיך

צביקה פוגל:  ישבנו היום וראינו חלק מהדברים שעשית ונמשיך לעסוק בהם כי הם דברים חשובים

צביקה פוגל:       אני רואה לנגד עיניי את הדבר החשוב ביותר וזאת ההבטחה שכולנו נתנו  לציבור, שהמצב הולך להיות יותר טוב

צביקה פוגל:  זאת הבטחה של כל חברי הכנסת

צביקה פוגל:  יש לזה כמובן את ההיבטים המפלגתיים שלנו על משילות וריבונות ואני מתכוון להביא את זה בצורה המקצועית ביותר, החוקית ביותר שאפשר כדי שזה באמת יקרום עור וגידים

צביקה פוגל:  אני אתמקד בעיקר בפיקוח, אני כבר אומר לכם

צביקה פוגל:  ננהל את הדיונים פה בשיח ראוי כשמקשיבים אחד לשני

צביקה פוגל:  מירב, מקשיבים אחד לשני

מירב בן ארי: תשאל אותו, למה אתה נופל עלי? תשאל אותו

צביקה פוגל: כי הוא לא יישב פה בוועדה

מירב בן ארי: אבל הוא ישב שנה

איתמר בן גביר: אני תכף אתן עדות

מירב בן ארי: עשה פה קילומטרז'

איתמר בן גביר: תכף אנחנו ניתן עדות

צביקה פוגל: אנחנו נעשה פה דיונים מקצועיים ומעמיקים כדי שבסופו של דבר האזרח שמסתובב ברחוב יידע לבוא ולומר שבאמת אנחנו עושים את כל מה שניתן כדי שיהיה יותר בטוח ויותר טוב לכל אחד מאיתנו באשר הוא

צביקה פוגל:       אם את זה נצליח לקיים, אז אני באתי על שכרם

צביקה פוגל:       תודה לכם על האמון בבחירה שלי

צביקה פוגל:  אני מבטיח לעשות הכול ולא לאכזב אתכם

צביקה פוגל:  תודה

צביקה פוגל:       כבוד השר

איתמר בן גביר: אומר גם כמה מילים

איתמר בן גביר:  נתחיל במירב

איתמר בן גביר:  אני עוד אגיד עליך מילים טובות אבל אין מה לעשות, צריך לומר את המילים האלה

איתמר בן גביר:  באמת היתה לי הזכות להיות כאן בוועדה שאת הובלת ולראות את המסירות, את החריצות

איתמר בן גביר:  גם כשלא היית כאן בוועדה אז הלכת לסיורים

איתמר בן גביר:  היינו בסיורים יחד ובימים שלא היית בסיורים בוועדה הלכת לבד להכיר כל מיני דברים

איתמר בן גביר:  אין ספק שמגיעה לך באמת באמת הערכה גדולה גדולה על האופן שניהלת כאן את הוועדה

איתמר בן גביר:  באופן כללי, את שליחת ציבור

איתמר בן גביר:       כבר התחלת לתקוף אותנו והכול טוב וזה מצוין

איתמר בן גביר:  אני כבר שומע את הביקורת שלך עלי וזה גם טוב מאוד, צריך שתהיה ביקורת

איתמר בן גביר:  אבל באמת, במישור הבין אישי והמקצועי, עשית עבודה טובה מאוד ואני גאה שהשתתפתי כאן בדיונים של הוועדה

איתמר בן גביר:       אני עוד יותר גאה להיות שותף בקואליציה הזאת שמורכבת מאנשים נפלאים

איתמר בן גביר:  אמר כאן יושב-ראש הכנסת, שאנחנו רואים עין ועין בהרבה דברים, במישור של השקפת העולם והפוליטיקה

איתמר בן גביר:  אדוני יושב-ראש הכנסת, אני חושב שאנחנו רואים עין בעין לפני הפוליטיקה, דהיינו, השקפת עולם במישור האישי, האנושי

איתמר בן גביר:       אני באמת גאה להיות בכנסת, להיות חבר כנסת

איתמר בן גביר:  אני מתעקש להמשיך להיות חבר כנסת בכנסת שאתה יושב-ראש שלה

איתמר בן גביר:  זאת זכות גדולה לעם ישראל האהבה שלך לעם ישראל, האהבה שלך לארץ ישראל ואהבה שלך לכל אחד ואחת

איתמר בן גביר:  זה משהו ראוי לכל, אהבת ישראל שלך

איתמר בן גביר:       אם כבר מדברים על מחמאות, אז יש לנו גם את הזכות להיות בקואליציה שאופיר מוביל

איתמר בן גביר:  המקצועיות, הנחישות, החריצות האין סופית

איתמר בן גביר:  ראינו אותו כאן מנהל דיונים בוועדה, באמת דוגמה לכל יושב-ראש ועדה

איתמר בן גביר:  הפסקות הוא לקח והתיש את כולם כאן

איתמר בן גביר:  אבל באמת שאתם מבינים מה עובר לכם בראש, השליחות הזאת, הרצון הזה, אם זה בעניינים הלאומיים ואם בנושאים כמו התעללות בקטינים, פגיעות בנשים

איתמר בן גביר:  גם שם אופיר זה הלב של כולנו

איתמר בן גביר:       הוועדה הזאת, צביקה, אני לא יודע איך זה קרה לנו שויתרנו

איתמר בן גביר:  לא שאלו אותנו, לא ידענו, אבל את לאה ומירי, אי-אפשר לפספס דברים כאלה

איתמר בן גביר:  אי-אפשר לפספס דברים כאלה, גברתי היועצת המשפטית

איתמר בן גביר:  אי-אפשר לפספס דברים כאלה, לאה

איתמר בן גביר:  כל הצוות שנמצא כאן, באמת צוות למופת, צוות של עבודה

איתמר בן גביר:  אנחנו כל-כך גאים בכם

איתמר בן גביר:       כמובן אתה, מזכיר הכנסת, שגם אני רואה אותך בשעות הקטנות של הלילה

איתמר בן גביר:       אחרון אחרון, אהובי, חברי, שותפי, בן בריתי, צביקה

איתמר בן גביר:  אני אשמח שתבקר אותי, אני אשמח שתפקח עלי

איתמר בן גביר:  הקשר בינינו אמנם לא ארוך שנים, אבל האיכות שלו

איתמר בן גביר:  מהרגע הראשון ששוחתי איתך אז בטלפון, הבנתי שמצאת בן ברית

איתמר בן גביר:  בן ברית לכל החלומות האלה

איתמר בן גביר:  אגב, אלה חלומות שמשותפים לכולנו

איתמר בן גביר:  בסוף, מה אנחנו רוצים כאן בעניין של הביטחון הלאומי? שיהיה טוב לכולנו

איתמר בן גביר:  זה לא עניינים של ימין או שמאל, של דתיים או חרדים, חילונים, או אפילו ערבים, צ'רקסים, נוצרים ודרוזים

איתמר בן גביר:  כולם זכאים ללכת ברחוב בהגנה

איתמר בן גביר:  כולם זכאים ללכת ברחוב בלי לפחות

איתמר בן גביר:       כן, צריך לומר שיש הרבה תחלואים שצריך לתקן

איתמר בן גביר:  שום ארגון הוא לא פרה קדושה

איתמר בן גביר:  אני אומר גם תמיד לשוטרים שמצד אחד, אני מעריץ אותם, מעריך את הנחישות ואת ההקרבה

איתמר בן גביר:  היום להיות שוטר זה בכלל לא פשוט

איתמר בן גביר:  השכר שהם מקבלים, 7,000-8,000 שקלים, עבודה בשבתות וחגים

איתמר בן גביר:  הוא פשוט מקריבים

איתמר בן גביר:  שוטרים, לוחמים, שב"ס, מכבי אש, כולם היו בנינו במשרד החשוב הזה

איתמר בן גביר:       מצד שני, כן, תפקיד שלנו כממשלה, התפקיד שלי כשר זה לכוון, זה להנחיל את המדיניות

איתמר בן גביר:  המדיניות שלי אומרת יחס הגון לכולם ולא יהיו הפגנות סוג א', מפגינים חרדים סוג ב'  או נערי גבעות שבהם אפשר לפגוע

איתמר בן גביר:  לא יהיה שלטון חוק, שאי-אפשר פתאום לאכוף בכל מיני מקומות כי שם לא נהוג לאכוף שלטון חוק

איתמר בן גביר:  שלטון חוק צריך לאכוף בכל מקום

איתמר בן גביר:  לא יהיו תופינים למי שלא צריך לקבל תופינים ומגדנות

איתמר בן גביר:       אפרופו, היום התפרסמה העובדה שהוריתי לסגור מאפיות פיתות ועוגות גם בכלא קצינות וגם בכלא נפחא

איתמר בן גביר:  זה פשוט לא נתפש, לא נתפש

איתמר בן גביר:  איך יכול להיות שאנחנו שמדברים על משילות ומהכנסת הזאת יוצאת פעם אחר פעם אמירה על שלטון החוק ועל חשיבותו, חילקנו עד לא מכבר פיתות טריות, לאפות, למי שרצח תינוקות

איתמר בן גביר:  זה לא יקרה במשמרת שלנו ולא במשמרת של הקואליציה הזאת

איתמר בן גביר:  על כך אנחנו עובדים

איתמר בן גביר:  יש עוד הרבה מה לתקן, הרבה מה לשנות ולעשות

איתמר בן גביר:       צביקה, אני יודע שכשההגה בוועדה הזאת בידיים שלך, אני רגוע, אני בטוח, אני שליו

איתמר בן גביר:  אני גם יודע שיש לי סוג של אח גדול שאני תמיד יכול לדבר איתו ולקבל ממנו מענה

איתמר בן גביר:  בעיקר בעיקר לראות את הדברים כמו שאנחנו רואים אותם, על דמותה, אופייה של מדינת ישראל שחשובה לכולנו

איתמר בן גביר:  בבחירה שלך לעוצמה יהודית, קודם כל, היתה אמירה מה זאת עוצמה יהודית

איתמר בן גביר:  עוצמה יהודית זאת לא תנועה ששייכת לסקטור מסוים

איתמר בן גביר:  זה לכולם, לכלל ישראל

איתמר בן גביר:  זה המקום של עוצמה יהודית

איתמר בן גביר:       גם בוועדה הזאת אין לי ספק שתהיה נציג של כלל ישראל, שליח של כלל ישראל

איתמר בן גביר:  בעזרת השם נאחל לך הצלחה מאוד גדולה

איתמר בן גביר:  כמו שאמרתי לך ביום הראשון, אתה הולך לעבוד מאוד קשה כי יש כל-כך הרבה דברים שאנחנו צריכים לאשר ולאפשר ולהתעסק איתם כדי להביא יותר ביטחון ושלווה לעם ישראל

צביקה פוגל: בעזרת השם נעשה ונצליח

צביקה פוגל:          מירב בן ארי, בבקשה

מירב בן ארי: תודה

מירב בן ארי:  אמיר יושב-ראש הכנסת ואופיר, תודה רבה על הדברים

מירב בן ארי:   אני אגיד לך בקצרה, כדי לא להאריך

מירב בן ארי:  נשארתי כדי לומר כמה מילים

מירב בן ארי:  קודם כל, אני מאוד מאוד מקווה שתדע ותעשה כדי לפקח עליו

מירב בן ארי:  זה לא קל

מירב בן ארי:  לא בגלל שהוא השר - - -      

ינון אזולאי: בגלל שהוא רץ מהר

איתמר בן גביר: היא לא מבינה שאני המתון מבין שנינו? היא לא הבינה את זה? עד עכשיו היא לא הבינה שאני המתון מבין שנינו

מירב בן ארי: לא, אני הבנתי במה מדובר

מירב בן ארי:  אם לא תפקח - - -      

צביקה פוגל: אני אפקח

מירב בן ארי: יופי

מירב בן ארי:  אני רוצה להגיד לך שיש לך צוות נהדר

מירב בן ארי:  לאה מדהימה ואני בטוחה שגם מי שתבוא תהיה מדהימה

מירב בן ארי:  יש לך ייעוץ משפטי שמובילה מירי ויש פה את עידו ואיילת שהיו איתי לאורך כל הוועדה

מירב בן ארי:  אם יש משהו שלמדתי ואני מקווה שחברי כנסת גם ילמדו, זה שייעוץ משפטי עובד אצל הציבור ולא אצל חברי הכנסת

מירב בן ארי:  זה הדבר שמאפשר לנו לראות בעיניים מפוקחות ולהבין את האחריות שלנו

מירב בן ארי:  אני לא הייתי רוצה שהצוות הזה יעבוד אצלי

מירב בן ארי:  תודה לאל שהתברכתי בזה שהצוות חף ממירב בן ארי, מפוגל או מכל יושב-ראש אחר והוא עצמאי

מירב בן ארי:       קח את הצוות בשני ידיים

מירב בן ארי:  באמת למדתי מהם והם יודעים את זה, בכל חוק ובכל דבר

מירב בן ארי:  עמדתי היא, שיועצים משפטיים צריכים להיות חפים מפוליטיקאים

מירב בן ארי:  הבנתי שזה כרגע בדיון סוער אבל זאת העמדה שלי

מירב בן ארי:  אתה תראה וככל שתישאר איתם תבין את החשיבות והמשמעות של העצמאות

מירב בן ארי:       עוד מילה שרציתי להגיד לך

מירב בן ארי:  עשיתי גם סיורים לבד ולא רק כוועדה

מירב בן ארי:  ועדה זה קצת יותר מורכב, פעם בחודש וצריך לפרוטוקול

מירב בן ארי:  הסיורים שעשיתי לבד ממש פתחו לי את הראש בכל מה שקשור למשרד לביטחון פנים

מירב בן ארי:  תמשיך, תעשה את זה

מירב בן ארי:  כמובן שתיקח את הוועדה אבל תמשיך בראשון וחמישי ללכת ולהכיר את הארגון הזה שנקרא המשרד לביטחון פנים

מירב בן ארי:       עוד משהו אחד

מירב בן ארי:  תשמור על הכבוד של המשתתפים

מירב בן ארי:  חלק מההצלחה שלי כיושבת-ראש הוא שגם אנשים שקיבלו ביקורת ייצאו בראש מורם

מירב בן ארי:  לא השתלחתי בעובדי ציבור ולא בחברי כנסת

מירב בן ארי:  הנה, הוא יושב כאן, הוא יודע

מירב בן ארי:  לא הוצאתי חברי כנסת

מירב בן ארי:  לדעתי הוצאת אחת שקראה לי דוברת המשטרה וקראה למשטרה שטזי, אבל כל חברי הכנסת מהאופוזיציה היו כאן ולקחו חלק בדיון

איתמר בן גביר: ועוד איזה אחד שלא היה צריך להיות בכנסת

איתמר בן גביר:  זה שקורא לחיילי צה"ל טרוריסטים

מירב בן ארי: את אחמד טיבי וגלית דיסטל

מירב בן ארי:  אני מודה, זה בכל השנה שלי

מירב בן ארי:  זה סביר לדעתי, אפילו בסדר

מירב בן ארי:  לשמור על הכבוד של המשטרה, של שב"ס, של כבאות

מירב בן ארי:  אין לנו משטרה אחרת

מירב בן ארי:  אין לנו משטרה מתאילנד

מירב בן ארי:  אי-אפשר להביא עובדים זרים

מירב בן ארי:  צריך לבקר והיו כאן דיונים קשים ונוקבים מהמכתזית להפגנות, לחיים מזרחי, שעד היום אומרים כל חג אומרים חג שמח

מירב בן ארי:  זה צעיר שהוכה על-ידי המשטרה

ינון אזולאי: רק תדעי שחיים מזרחי היום עובד בחנות פה

ינון אזולאי:  קיבלו אותו

ינון אזולאי:  כשראיתי אותו ממש התרגשתי

ינון אזולאי:  חיים מזרחי קיבל כבוד אצלה

ינון אזולאי:  הייתי אצלו כמה פעמים, הוא שמח

ינון אזולאי:  פשוט מדהים

מירב בן ארי: כן, לשמור על כבוד המשתתפים

מירב בן ארי:   המשטרה יצאה מפה, קיבלה ביקורת וגם השב"ס וגם הכבאות יצאו בראש מורם

מירב בן ארי:  בסוף, כמו שאמרת, יש לנו מטרה אחת, לתת לתושבים שלנו ביטחון

מירב בן ארי:  זהו, ושיהיה בהצלחה

ישראל אייכלר: אדוני היושב-ראש

ישראל אייכלר:  גם אני הכרתי אותך דרך הרדיו ותמיד הזדהיתי עם הדברים שלך

ישראל אייכלר:  אתה אומר דברים שאחר-כך מתפלאים איך לא חשבנו על זה בכלל? מאוד שמחתי להכיר אותך פה

ישראל אייכלר:  גם במשבר הזה יש לך תפקיד למתן את השיח הישראלי בקשר לדמוקרטיה

ישראל אייכלר:  אם הייתי רוצה להגזים - בטח לא תאהב שאני אגיד לך את זה - הצלת את הדמוקרטיה בחודש האחרון

ישראל אייכלר:  מנעת שפיכות דמים בין האזרחים פה

ישראל אייכלר:  אתה יודע מדוע אני אומר את זה

ישראל אייכלר:       רציתי להיות חבר בוועדה

ישראל אייכלר:  אני חבר בוועדה לביטחון לאומי מצד האזרח המוכה, המושפל, שאין לו זכויות אדם

ישראל אייכלר:  אמרתי פעם ברדיו ב"קול ישראל" שיש מילון אבן שושן ששם יש דברים ברורים

ישראל אייכלר:  כשאנשי שמאל מפגינים אז משדרים שהיתה משמרת מחאה עם גיטרה, ישבה מתחת לחלונו של ראש הממשלה וצעקה ושרה שירים

ישראל אייכלר:  כשמגיעים מתנחלים, נערי גבעות, אז זה כבר הפרות סדר והפגנה

ישראל אייכלר:  כשמגיעים חרדים, עוד לפני שהם פותחים את הפה, זה התפרעויות של חרדים ואלימות וכל הדברים האלה

ישראל אייכלר:  כך כתב אבן שושן כנראה

ישראל אייכלר:       בוועדה הזאת אני בעד שנשמור על זכויותיהם של השוטרים, ויש להם זכויות

ישראל אייכלר:  נשמור על שכרם ושיהיה להם כוח לעשות משילות כי "אלמלא מוראה של מלכות איש את רעהו חיים בלעו"

ישראל אייכלר:  אבל אנחנו כוועדה צריכים לייצג קודם כל את האזרח שהמשטרה שולטת בו

ישראל אייכלר:  אחרי זה נדאג גם לשוטרים, גם לסוהרים וגם למכבי האש

ישראל אייכלר:  קודם צריך לדאוג לאזרח

ישראל אייכלר:  לכן יש כנסת, יש פרלמנט

ישראל אייכלר:  יכול להיות שהממשלה צריכה לדאוג קודם למשילות, אבל אנחנו צריכים לדאוג קודם לזכויות האדם ולזכויות האזרח ושאני לא אשמע מידי שמאלני

ישראל אייכלר:       אני רואה שהגברת פרנקל שור היא היועצת המשפטית של הוועדה ובעיניי זה נראה מאוד סביר שמי שדואגת לוועדת חוץ וביטחון דואגת גם לביטחון לאומי

ישראל אייכלר:  על הגברת לאה אני לא צריך לדבר

ישראל אייכלר:  הייתי בכמה קדנציות של ועדת הפנים, הייתי כמה פעמים חבר ועדת פנים

ישראל אייכלר:       אני רוצה לאחל לך הצלחה גדולה

ישראל אייכלר:  ראיתי את ההתרגשות שלך ועד כמה אתה מבין את האחריות

ישראל אייכלר:  אנחנו יושבים פה ומדברים בקלילות

ישראל אייכלר:  אנשים בנווה יעקב רועדים, ולא רק שם, אומרים שאין מספיק ניידות סיור

ישראל אייכלר:  עכשיו, צריך שיהיו ניידות בכל השכונות ובכל הקניונים

ישראל אייכלר:  שהפנסים יאירו ולא תהיה אף ניידת בחנייה

ישראל אייכלר:  אלה הדברים שאנחנו צריכים לעשות

ישראל אייכלר:  בעזרת ה' תעשה ותצליח

צביקה פוגל: תודה לחבר הכנסת אייכלר על המילים הטובות והעצות הנהדרות

צביקה פוגל:       חבר הכנסת יצחק קרויזר בבקשה

יצחק קרויזר: קודם כל, התרגשות מאוד גדולה, צביקה

יצחק קרויזר:  אני מתרגש כמוך לראות אותך יושב על כיסא היושב-ראש

יצחק קרויזר:  אני יודע כמה רצית את הוועדה הזאת

יצחק קרויזר:  אני חושב, לא כקלישאה, שאין ראוי ממך לשבת שם, כאחד שעוד מצעירותך וגיוסך לצבא, כל החיים שלך אתה עסוק בדאגה לאזרחי מדינת ישראל, הן בשירות הצבאי שלך, אחר-כך בעיריית באר-שבע, בוועדה בטובא

יצחק קרויזר:  אחר-כך כמפקד יחידת חילוץ גולן

יצחק קרויזר:  אני מגיע מהגולן ואני מכיר ומוקיר את הפעילות של יחידת החילוץ הזאת וכמה היא יקרה לליבך

יצחק קרויזר:  פשוט כל כולך עסוק בטובת עם ישראל

יצחק קרויזר:  אני סמוך ובטוח שאתה תעשה כאן עבודה נהדרת ואני מאחל לך הרבה בהצלחה

צביקה פוגל: תודה רבה לחבר הכנסת קרויזר

צביקה פוגל:       אני חייב לומר לכם לסיום

צביקה פוגל:  לכל עובדי הכנסת באשר הם, תודה רבה

צביקה פוגל:  אני יודע כמה אתם עושים פה וכמה אתם עובדים קשה כדי שאנחנו נוכל לבצע את תפקידנו

צביקה פוגל:  אף פעם לא חשבתי שאתם עובדים אצלי

צביקה פוגל:  תמיד חשבתי שאתם עובדי ציבור ומשרתים את עם ישראל

צביקה פוגל:  אני מקווה שאני אדע לנצל את היכולות שלכם בצורה הטובה ביותר

צביקה פוגל:       אני מודה לכם על השותפות שהיתה ועל השותפות שתהיה

צביקה פוגל:  רציתי בהתחלה לומר את המילים "אדוני היושב-ראש, כנסת נכבדה" ומאוד התרגשתי כשאמרתי את זה, אז תארו לעצמכם כמה אני מתרגש עכשיו לתת מכה עם הפטיש הזה

צביקה פוגל:       תודה רבה לצוות שמוביל אותי ונמצא לידי

צביקה פוגל:       אני נועל את הישיבה